b'\n_START_ARTICLE_\nOle Rasmus M\xc3\xb8ller\n_START_PARAGRAPH_\nOle Rasmus M\xc3\xb8ller (f\xc3\xb8dt 5. april 1955) er en dansk skuespiller._NEWLINE_Ole Rasmus M\xc3\xb8ller er uddannet p\xc3\xa5 dramaskoler i bl.a. London samt p\xc3\xa5 K\xc3\xb8benhavns Universitet og Complete Vocal Institute._NEWLINE_Han har medvirket i teaterforestillinger, musicals og musikforestillinger. Han har ligeledes spillet med i danske tv-serier og spillefilm og har lagt danske stemmer til tegnefilm._NEWLINE_I 1979 blev han en del af gruppen Hans Mosters Vovse som deltog i Dansk Melodi Grand Prix i 1980 og 1981. Gruppen udsendte LP\xc2\xb4en "Swingtime Igen", som ligeledes var navnet p\xc3\xa5 et tv-program p\xc3\xa5 DR1 i 1980. Gruppen medvirkede i flere TV-udsendelser i ind-og udland samt teaterforestillinger p\xc3\xa5 bl.a. Cafe Teatret og Amagerscenen i K\xc3\xb8benhavn. Gruppen opl\xc3\xb8stes i 1981._NEWLINE_Herefter var M\xc3\xb8ller v\xc3\xa6ret med i gruppen \xc3\x88n Over/\xc3\x88n Under i 1983. Gruppen optr\xc3\xa5dte med flere caberetforestillinger som bl.a. var skrevet af Erik Thygesen, Sebastian og C.V. J\xc3\xb8rgensen.'